TRS में गए 12 विधायक: कोर्ट में याचिका दायर करेगी कांग्रेस, आंदोलन का किया ऐलान  
सोमवार को उच्च न्यायालय का दरवाजा खटखटाएगी कांग्रेस
कांग्रेस लोकपाल के पास जाएगी और संसद सत्र में भी इस मुद्दे को उठाएगी
कांग्रेस के 18 में से 12 विधायक पार्टी छोड़कर टीआरएस में शामिल हो गए थे
उन्होंने कहा कि कांग्रेस शनिवार से राज्य में धरना प्रदर्शन करेगी. गौरतलब है कि एक नाटकीय घटनाक्रम के तहत, तेलंगाना विधानसभा अध्यक्ष पी श्रीनिवास रेड्डी ने गुरुवार को कांग्रेस के 12 विधायकों को टीआरएस के सदस्य के रूप में मान्यता दे दी थी. उत्तम कुमार रेड्डी ने शुक्रवार को कहा कि पार्टी अपने विधायकों के विलय के खिलाफ तेलंगाना उच्च न्यायालय में सोमवार को याचिका दायर करेगी. उन्होंने कहा कि उच्च न्यायालय में (विधायकों के दलबदल के संबंध में) एक याचिका पहले से विचाराधीन है और सोमवार को हम एक अन्य याचिका दायर करेंगे और 11 जून को हमारी पिछली याचिका सुनवाई के लिए रखी जाएगी. कांग्रेस कार्यकर्ताओं ने वारंगल, करीमनगर तथा अन्य स्थानों पर प्रदर्शन किया और टीआरएस में शामिल हुए 12 विधायकों का विरोध किया. (इनपुट: भाषा)